Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Nafarroako Gobernuaren, Eusko Jaurlaritzaren eta Euskararen Bulegoko presidentearen arteko euskararen sustapenerako lankidetza-hitzarmenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioari atxikitako foru parlamentari Bakartxo Ruiz Jaso andreak, Legebiltzarreko Erregelamenduaren babesean, eskatzen du Nafarroako Gobernuak honako galdera honi idatziz erantzun diezaion.

Nafarroako Gobernuak, Eusko Jaurlaritzak eta lpar Euskal Herriko Euskararen Bulegoko presidenteak euskara sustatzeko lankidetza-  
hitzarmena sinatu zuten 2017ko uztailean.

Bost eremu lantzeko asmoa zegoen: hezkuntza, helduen euskalduntzea, euskararen erabilpenaren sustapena, euskarari buruzko gogoeta eta sustapena, ikerketa eta hizkuntzaren korpusa.

1. Nor izan da Nafarroako Gobernuaren aldetik hitzarmen hau garatzeko arduraduna?

2. Zenbat bilera izan dira? Zein datatan?

3. Zein baliabide esleitu dio Nafarroako Gobernuak hitzarmena betetzeari?

4. Zein ekintza zehatz egin da arlo horietako bakoitzean?

5. Neurtu al da zein izan den ekintza horietako bakoitzaren eragina?

6. Hitzarmen horren balantzerik eginen da?

7. Lau urteko epea amaituta, beste hitzarmenik sinatzeko asmorik dauka Gobernuak?

Iruñean, 2021eko urtarrilaren 20an

Foru parlamentaria: Bakartxo Ruiz Jaso